10 Ke semelo sefe sa Esau seo se tsebjago kudu ka Mangwalong? O ile a bontšha gore go kgotsofatša dikganyogo tša gagwe tša nama go be go le bohlokwa kudu go yena go feta go amogela ditšhegofatšo tša nakong e tlago tšeo di bego di tla tšwelela bohweng bja gagwe. Esau ga se a ka a tšeela godimo tshwanelo ya gagwe ya go ba leitšibulo e bile go molaleng gore o be a sa rate Modimo ka pelo ka moka. Go oketša moo, Esau o ile a hlokomologa ditlamorago tšeo boitshwaro bja gagwe bo bego bo tla ba le tšona baneng ba gagwe. Eupša, Jakobo yena o be a tšeela godimo bohwa bja gagwe. Ka mohlala, Jakobo o ile a latela taelo ya batswadi ba gagwe tabeng ya go kgetha mosadi. (Gen. 27:46–28:3) Ka ge Jakobo a ile a dira kgetho yeo e nyakago gore a se fele pelo e bile a ikgafe, o ile a feleletša e le rakgolokhukhu wa Mesia. Modimo o ile a lebelela bjang Esau le Jakobo? Jehofa o ile a bolela ka moporofeta Maleaki gore: “Nna ke ratile Jakobo, Esau yena ke mo hloile”—Mal. 1:2, 3.